Noard-Brabân
Noard-Brabân (Nederlânsk: Noord-Brabant) is in provinsje fan Nederlân, dy't as sadanich bestiet sûnt 1814. It hat  ynwenners (, boarne: CBS) en in oerflak fan 5189,06 km². De haadstêd fan de provinsje is De Bosk, mar it grutste plak is Eindhoven.

Geografy 
Noard-Brabân is in provinsje yn it suden fan Nederlân. De provinsje grinzet yn it noarden oan de Nederlânske provinsjes Súd-Hollân en Gelderlân, yn it westen oan Seelân, yn it easten oan Limburch, en yn it suden oan de Belgyske provinsjes Antwerpen en Limburch.

De provinsje is relatyf flak en bestiet út deksângebieten, trochsnien troch beekdellingen. Yn it noarden lizze de rivierklaaigebieten en yn it noardwesten binne noch restanten fan it eardere Hollandveen. De grins fan de provinsje wurdt yn it noarden foarme troch de rivier de Maas. In stikmannich stosân- en heidegebieten binne bewarre bleaun, lykas yn de Loonse en Drunense Duinen, de Strabrechtse Heide en de Kampina. Yn it easten fan de provinsje binne yn ferskate reservaten fan de Peel noch heechfeanrestanten te finen. De wettergebieten fan Noard-Brabân binne yn it noarden fan de provinsje te finen. Dêr lizze ûnder oaren de De Biisbosk en it Lân fan Heusden en Altena.

Skiednis 
Nei alle gedachten hawwe de Kelten de earste bewenners west fan Noard-Brabân. Nei it ferfarren fan de Romeinen waard it gebiet ynlive troch de Franken en ûnderdiel fan it Frankyske Ryk. Yn de midsiuwen kaam Noard-Brabân foar it grutste part by it hartochdom Brabân. Yn de rin fan de Tachtichjierrige Oarloch waard it dêrfan ôfspjalte en as generaliteitslân troch de Steaten-Generaal bestjoerd.

Untwikkeling ynwennertal 
 2004 - 2.400.074
 2005 - 2.410.649
 2012 - 2.470.184
 2020 - 2.562.955

Gemeenten 
Noard-Brabân is ferdield yn 56 gemeenten. De lêste gemeentlike weryndieling wie yn 2022.

 Alphen-Chaam
 Altena
 Asten
 Baarle-Nassau
 Bergeijk
 Bergen op Soom
 Bernheze
 Best
 Bladel
 Boekel
 De Bosk (haadstêd)
 Boxtel
 Breda
 Cranendonck
 Deurne
 Dongen
 Drimmelen
 Eersel
 Eindhoven
 Etten-Leur
 Geertruidenberg
 Geldrop-Mierlo
 Gemert-Bakel
 Gilze en Rijen
 Goirle
 Halderberge
 Heeze-Leende
 Helmond
 Heusden
 Hilvarenbeek
 Laarbeek
 Land van Cuijk
 Loon op Zand
 Maashorst
 Meierijstêd
 Moerdijk
 Nuenen, Gerwen en Nederwetten
 Oirschot
 Oisterwijk
 Oosterhout
 Oss
 Reusel-De Mierden
 Roosendaal
 Rucphen
 Sint-Michielsgestel
 Someren
 Son en Breugel
 Steenbergen
 Tilburch
 Valkenswaard
 Veldhoven
 Vught
 Waalre
 Waalwijk
 Woensdrecht
 Zundert

Keppeling om utens 
 Webstee fan de provinsje

 
Provinsje fan Nederlân
Bestjoerlike ienheid oprjochte yn 1814